**PARTKONTRAKT**

Mellem Hesteejeren

**Ordrupdal Rideklub (OD)**

og

**Partrytteren**

Navn:

Adresse:

Telefon:

**På følgende hest:**

**Startdato:**

**Partdag:**

Lørdag

**Pris:**

1400 pr. Måned for 1 ridedag om ugen.

Partrytteren er selv ansvarlig for at være tilmeldt korrekt betaling på klubbens hjemmeside.

Der opkræves ikke partpris i juli. Men der opkræves et partreservationsgebyr på 500 kr. som sikrer begge parter at aftalen fortsætter til august.

Der ydes ikke erstatning ved rytters fravær eller pludselig opstået sygdom hos parthesten.

Ved længerevarende sygdom (3 sammenhængende lørdage eller derover) hos parthesten refunderes et beløb svarende til antal partdage, som partrytteren har mistet.

Det forventes at partrytteren deltager i pasning af parthesten ved sygdom.

**Rytterens fravær på partdagen skal meldes på****info@ordrupdal.com****.**

Længerevarende fravær fra partrytter pga. ferie eller sygdom refunderes ikke.

Klubben har ret til at lade andre ride på parthesten ved partrytterens fravær.

**Inkluderet i partprisen**:

1 månedlig undervisning af 45 min sammen med 2-3 andre ekvipager. Undervisningen varetages af underviser udpeget af OD.

Tider for undervisningen planlægges 3 måneder ad gangen.

**AL RIDNING PÅ PARTHESTEN ER PÅ EGET ANSVAR.**

**Partrytteren har rettigheder til:**

- Strigle og ordne hesten 1 time på gårdspladsen pr. partsdag.

- Ride parthesten 1 time på ridebane/ridehus eller 2 timer i dyrehaven pr. partdag.

- Man må godt skridte af på vejene omkring klubben efter ridning på ridebane/ridehus eller sadle af og trække en tur på vejene evt. gå ned og græsse.

- Det er tilladt at springe små spring på sin parthest 1 gang om måneden.

- Man må gerne ride uden sadel på ridebane/ridehus. Man skal have sadel på når man forlader klubbens område.

- Man må ikke longere medmindre man har en særaftale med ledelsen på OD.

- Man må IKKE lade andre ride på sin parthest.

(Der kan være mulighed for dispensation til at dele parten med en anden f.eks. mor/datter eller to søskende – Det skal godkendes af ledelsen)

**Krav til partrytteren:**

- Partrytteren skal deltage i den inkluderede undervisning som foregår 1 gang om måneden. Afbud til undervisning er tilladt med god begrundelse. Man kan bytte tider indbyrdes med andre partryttere ved behov.

Afbud og spørgsmål ang. undervisningen rettes til den udpegede underviser.

- Partrytteren skal ride i dyrehaven mindst 1 gang om måneden.

Børneryttere skal være ifølge med en voksen til fods/cykel/hest.

De voksne skal være i stand til at hjælpe rytteren med at håndtere hesten i mulige farlige situationer.

Det forventes at man vurderer tempo efter hesten og dagens vejr.

Det forventes at man holder skridtpauser undervejs på turen.

Det er et krav at man græsser med hesten i maj og juni når man rider i dyrehaven.

- Partrytteren skal deltage i indgræsning af parthesten fra midt juni til hestene kommer på sommergræs.

- Man skal ride med parthestens tilpassede udstyr. Det er ikke tilladt at ride i andet udstyr. Hvis parthesten ikke har egen sadel – vælges en passende sadel i sadelrummet – dog må man ikke vælge en sadel som specifikt tilhører en anden rideskolehest.

- Partrytteren skal på partdagen tilse parthesten og informere ODs ledelse om evt. skader og sår.

- Partrytteren skal passe parthestens udstyr 1 gang om måneden. Dette gøres ved at rengøre udstyret med sadelsæbe og vand og derefter fedte udstyret ind i sadelfedt.

OD stiller sadelsæbe og sadelfedt til rådighed herfor.

- Det forventes at partrytteren (og forældre hertil) behandler andre medlemmer med respekt og at der altid er en venlig og god tone på ODs område.

Særlige forhold (unge, tølt 1 og trækhold)

-  Partsryttere op til 11 år, på tølt 1 eller på trækhold, skal have fuld forældreopbakning, hvor forældrene skal være fysisk til stede på OD på partsdagen. Disse partryttere må ikke håndtere deres parthest uden vokset opsyn.

- Den voksne skal være i stand til at hjælpe rytteren med at håndtere hesten i alle situationer.

Alle juniorryttere skal have voksen ledsager til fods/cykel/hest ved rideture i Dyrehaven. Efter særlig godkendelse af ODs ledelse kan man få lov til at ride i Dyrehaven uden voksen – men man skal altid ride med ledsager.

**Det er ikke tilladt at ride uden sikkerhedsgodkendt ridehjelm eller ridestøvler uden hæl.**

Det anbefales at ride med sikkerhedsvest og have ulykkesforsikring.

Parthesten er ODs ansvar og alle beslutninger omkring hesten skal tages af ODs ledelse.

Partrytteren skal være medlem af Ordrupdal Rideklub.

Parten kan opsiges af begge parter med 1 måneds varsel til udgangen af måneden.

Ved grov misligholdelse af partkontrakten kan OD opsige partrytteren uden varsel.

Partrytter har IKKE førsteret til køb af parthesten ved salg. Men partrytter kan selvfølgelig tilkendegive interesse i køb.

OD kan sælge hesten uden varsel.

Partrytteren har selvfølgelig ret til at få tildelt anden parthest – hvis dette ønskes.

**Underskrifter:**

DATO:

**Ordrupdal Rideklub (OD)**

Denise Mangaard

DATO:

**Partrytter**